**FM i billard / karambole 2021 i Ålborg:**

Tekst og redaktion: Kirsten F. Jensen/Britta B. Jensen

I weekenden d. 13. – 14. november 2021 blev det endelig muligt igen at afholde FM i billard/karambole, som desværre var aflyst sidste år.  Som tidligere år blev det igen afholdt i Solsidens billardklub i Ålborg.

Desværre var vi kun 12 tilmeldte i år, hvoraf de fleste kom om lørdagen, men det gjorde det bestemt ikke mindre hyggeligt. Det var dejligt at se folk igen efter næsten 2 år.

Lørdag kl 12.00 bød Peter Dorf Kristensen velkommen. Børge Jensen havde spillet sig videre i en anden turnering og kunne derfor først komme om søndagen. Som altid starter lørdagen med holdturneringen og de første karambole-kampe.

Da vi ikke var så mange, var vi rimelig tidligt færdige, og de fleste kunne lige nå tilbage og skifte tøj o.s.v. inden aftensmaden.

Kl 18.00 var det blevet tid til aftensmad, der som altid er supergod mad bestående af flæskesteg med brun sovs og kartofler og risalamande til dessert.

Efter maden tog de fleste hjem, og et par stykker tog i byen.

Søndag morgen kl 9.00 var det tid til at gå i gang igen, og Børge bød velkommen.

Nu blev der sat gang i de individuelle kampe og de sidste karambolekampe. Jeg selv (Kirsten) var heldig at vinde mit livs første kamp. Hvem ved - det var måske både første og sidste gang, men jeg kommer igen næste år og gør forsøget igen 😃.

Ca. kl. 15.00 var de individuelle kampe forbi, og det var så tid til at afvikle de sidste karambolekampe. Omkring kl. 18.00 var vi færdige, og det var tid til præmieoverrækkelse til de få, der var tilbage.

Men alt i alt og som altid en superhyggelig weekend.

Vindere af holdturneringen:

Ronnie / Freddy / John

Vindere af individuel:

1 Peter Dorf Kristensen

2 Morten Lund

3 Frode Juul

Vindere af karambole:

1 Børge Jensen

2 Peter Dorf Kristensen

2 Ronnie Jørgensen